EkBass/fiwiki-20250220-pages-articles huggingface dataset:
Steinberg (täsmennyssivu)

Steinberg voi tarkoittaa seuraavia: * Steinberg Media Technologies GmbH, saksalainen musiikkiohjelmisto- ja elektroniikkayritys == Sukunimenä == * Baruch Steinberg (1897–1940), puolalainen upseeri ja sotilasrabbi * Ben Steinberg (1930–2023), kanadalainen säveltäjä, kuoronjohtaja, urkuri ja pedagogi * David Steinberg (s. 1942), kanadalainen koomikko, näyttelijä, käsikirjoittaja, ohjaaja ja kirjailija * Eduard Steinberg (1937–2012), venäläinen taidemaalari, filosofi ja toisinajattelija * Goldie Steinberg (1900–2015), moldovalalissyntyinen maailman pitkäikäisimpiin kuulunut nainen * Isaak Steinberg (1888–1957), venäläinen sosialistivallankumouksellinen poliitikko * Maksimilian Steinberg (1883–1946), venäläinen säveltäjä * Melvin Steinberg (s. 1933), yhdysvaltalainen demokraattipoliitikko * Roman Steinberg (1900–1928), virolainen kreikklais-roomalaisen tyylin painija * Saul Steinberg (1914–1999), romanialais-yhdysvaltalainen pilapiirtäjä.
Viipurin keskuskasarmi

Viipurin keskuskasarmi on Viipurissa sijaitseva kasarmialue. Kasarmi sijaitsee aivan Viipurin keskustassa Leninin puiston eli entisen Torkkelin puiston vieressä. Kasarmi on ollut Venäjän vallan ajalta käytössä aina 1780-luvulta alkaen. Kasarmi oli aikoinaan Viipurin puolustuksen hermokeskus. Vuonna 1918 kasarmi toimi punavankien keskitysleirinä, jonka jälkeen se siirtyi Suomen puolustusvoimien käyttöön. Sodan jälkeen kasarmi jatkoi Neuvostoliiton laivaston käytössä. Neuvostoliiton hajottua kasarmilla jatkoi Venäjän laivasto. == Lähteet == Luokka:Viipurin rakennukset ja rakennelmat Luokka:Viipurin historia Luokka:Suomen varuskunnat Luokka:Venäjän asevoimat Luokka:Sotahistoria
Crazy in Love (Itzyn albumi)

Crazy in Love on eteläkorealaisen tyttöyhtye Itzyn ensimmäinen studioalbumi. Albumi julkaistiin JYP Entertainmentin ja Dreamusin kautta 24. syyskuuta 2021. Albumi sisältää 16 kappaletta, mukaan lukien nimikkosinglen ”Loco”. == Tausta == Yhtyeen levy-yhtiö ilmoitti elokuun 13. päivä, että Itzy tulisi julkaisemaan saman vuoden syyskuussa ensimmäisen studioalbuminsa. Samalla julkistettiin myös sen nimi. Elokuun lopussa ilmoitettiin aikataulu koskien uutta albumia. Syyskuun 6. päivä julkaistiin albumin traileri ja seuraavana päivänä promokuvat. Syyskuun 10. päivä yhtye julkaisi albumin kappalelistan. ”Swipe” kappaleen teaser-video julkaistiin 21. syyskuuta, ja ”Loco” singlen teaser-video 22. syyskuuta. == Julkaisu == Itzy ilmoitti pitävänsä livetapahtuman albumin julkaisupäivänä. Itzy OutNow Comeback Show esitettiin Naver Now:n kautta 24. syyskuuta. Yhtye esittää nimikkosinglen ”Loco” The Kelly Clarkson Showssa 27. syyskuuta. == Kappaleet == == Lähteet == Luokka:Vuoden 2021 albumit Luokka:Itzyn albumit
Debre Markos

Debre Markos on kaupunki Etiopian Amharan osavaltiossa. Se oli aikanaan Gojjamin historiallinen hallinnollinen keskus. Vuoden 2007 väestönlaskennan mukaan kaupungin asukasluku oli 62 497 ==Maantiede== Debre Markos sijaitsee Etiopian Amharan osavaltiossa noin 299 kilometrin päässä maan pääkaupunki Addis Abebasta. ==Historia== 1800-luvun loppupuoliskolla paikkakunta oli Gojjamin negus Tekle Haymanotin tukikohta. Kun italialainen tutkimusmatkailija Pellegrino Mautecci vieraili paikalla vuonna 1879, se tunnettiin vielä vanhemmalla nimellään Monkoker. Tekle Haymanotin oli perustanut Markosin kirkon, jonka mukaan kaupunki tuli myöhemmin tunnetuksi Debre Markosina. Kirkko on edelleen, joskus myöhemmin ajoittain korjattuna, pystyssä kaupungissa sijaitsevalla kukkulalla. Asema Gojjamin pääkaupunkina jatkui tulevaisuudessa. Kuninkaalliseen sukuun kuuluneet Gojjaimin kuvernöörit pitivät palatsiaan kaupungin pohjoisosassa. Italia hyökättyä Etiopiaan Debre Markos vallattiin toukokuussa 1936. Se jälleenvallattiin toisen maailmansodan aikana maalis-huhtikuussa 1941. Jälleenvaltausta juhlistamaan rakennettiin riemukaari. ==Väestö== Debre Markosin asukasluku oli Etiopian vuoden 2007 väestönlaskennan mukaan 62 497. Vuonna 2001 vastaava lukema oli 60 600, vuonna 1975 31 842 ja vuonna 1967 21 536. == Lähteet == Luokka:Etiopian kaupungit Luokka:Amhara
Cheryl Tiegs

Cheryl Tiegs (27. syyskuuta 1947 Breckenridge, Minnesota) on yhdysvaltalainen malli. Hän tuli tunnetuksi muun muassa useista kansikuvista Vogue-, Elle-, Sports Illustrated- ja Time-aikakauslehdissä. Häntä on kutsuttu maailman ensimmäiseksi ”supermalliksi”. Maatilalla läntisessä Minnesotassa syntynyt mutta viisivuotiaasta Los Angelesin esikaupungissa varttunut Cheryl Tiegs pääsi teini-iässä esiintymään monissa televisiomainoksissa, minkä ansiosta hänet löydettiin Glamour-lehden kansikuvatytöksi vuonna 1964. Malliura huipentui vuoden 1978 Sports Illustrated -lehden uimapukunumeroon ja sitä seuranneeseen sopimukseen Cover Girl -kosmetiikkamerkin kanssa. ==Yksityiselämä== Tiegsin ensimmäinen aviomies oli mainosmies Stan Dragoti (1970–1979), toinen valokuvaaja Peter Beard (1981–1983), kolmas näyttelijä Gregory Peckin poika Anthony Peck (1990–1994) ja neljäs joogaohjaaja Ted Stryker (1998–2001). Hänellä on poika kolmannesta ja kaksospojat neljännestä avioliitostaan. Cheryl Tiegs on ollut mukana monissa hyväntekeväisyyskampanjoissa muun muassa ympäristö- ja sisäilmakysymyksissä. Vuonna 2012 hän kilpaili Donald Trumpin tuomaroimassa The Apprentice -tosi-tv- show’ssa. ==Lähteet== Luokka:Yhdysvaltalaiset mallit Luokka:Vuonna 1947 syntyneet Luokka:Elävät henkilöt
Wrekin College

Wrekin College on yksityinen sisäoppilaitos Isossa-Britanniassa Shropshiressa Wellingtonin kaupungissa. Sen perusti Sir John Bayley 1880. Hän asetti periaatteeksi oppilaiden yksilöllisyyden huomioimisen ja stereotyyppisen, kapea-alaisen opetuksen välttämisen. Oppilaitos oli alun perin vain pojille mutta 1975 alkaen se on tarkoitettu sekä tytöille että pojille. Tavallinen ikä koulussa aloittavilla on 13 vuotta. Koulun Lancaster House ottaa oppilaita 11-vuotiaana, mutta varsinaisen Wrekin Collegen oppilas aloittaa 13-vuotiaana, jolloin he liittyvät muiden uusien oppilaiden joukkoon. ==Lähteet== Luokka:Brittiläiset oppilaitokset Luokka:Shropshire
Matti Bergendahl

Matti Bergendahl (s. 3. lokakuuta 1966 Harjavalta) on suomalainen erikoislääkäri, joka on työskennellyt Helsingin ja Uudenmaan sairaanhoitopiirin toimitusjohtajana helmikuusta 2022 alkaen. Bergendahl on kirjoittanut ylioppilaaksi Harjavallan lukiosta. Hän valmistui Turun yliopistosta lääketieteen lisensiaatiksi 1991 ja lastentautien erikoislääkäriksi 2000. Vuonna 1993 Bergendahl väitteli lääketieteen tohtoriksi. Lisäksi hän on suorittanut MBA-tutkinnon Lausannen International Institute for Management Developmentissa vuonna 2001. Bergendahl on työskennellyt 1990-luvulla erikoislääkärinä TYKS:n lastentautien klinikalla, 2002–2005 Mehiläisen kehitysjohtajana ja 2005–2014 toimitusjohtajana sekä Realia Group -konsernin toimitusjohtajana 2015–2019. HUS:n johtoon Bergendahl siirtyi Varsinais-Suomen sairaanhoitopiirin johtajan paikalta, jota hän oli hoitanut toukokuusta 2020 alkaen. Hän oli myös Mehiläisen emoyhtiön Ambea- konsernin toimitusjohtaja ja varatoimitusjohtaja 2007–2014. == Lähteet == Luokka:Suomalaiset lääkärit Luokka:Suomalaiset yritysjohtajat Luokka:Vuonna 1966 syntyneet Luokka:Elävät henkilöt
İznik

İznik on kaupunki ja piirikunta Bursan maakunnassa Turkissa. Sen asukasluku oli vuonna 2010 noin 44 000\. == Maantiede == Kaupunki sijaitsee İznik-järven itärannalla hedelmällisessä järvenrantalaaksossa, jossa sitä rajaavat kukkulat pohjoisesta ja etelästä. Sen läntinen muuri nousee järvestä, joten muuri on toiminut hyvin hyökkäysten torjumiseksi järveltä päin. Kymmenmetrinen muuri ympäröi kaupunkia viiden kilometrin pituudelta, ja kaksoisvallihauta tarjoaa lisäsuojaa. Muurissa on yli sata tornia. Kaupungin ainoat sisääntuloväylät ovat kolme porttia kaikilla maanpuoleisilla sivuilla. Nykyään muuriin on avattu useita reikiä teitä varten, mutta suurin osa muurista on jäljellä, ja siksi kaupunki on suosittu matkailukohde. == Historia == === Antiikki === İznikin kaupungin paikka on ollut asuttu jo esihistoriallisella ajalla. Antiikin aikaisen kaupungin perusti Antigonos I hellenistisen kauden alussa noin vuonna 316 eaa. Se sai nimen Nikaia (usein Nikea, lat. Nicaea), kun Lysimakhos nimesi sen uudelleen vaimonsa mukaan vuonna 301 eaa. Nikaia tunnetaan ennen kaikkea siitä, että siellä pidettiin vuosina 325 ja 787 ekumeeniset kirkolliskokoukset, Nikaian ensimmäinen ja Nikaian toinen kirkolliskokous. === Myöhempi historia === Vuosina 1204–1261 Nikaia oli Nikaian keisarikunnan pääkaupunki. Turkkilaiset valloittivat sen vuonna 1331 ja se yhdistettiin Osmanien valtakuntaan. == Lähteet == == Aiheesta muualla == Luokka:Turkin kaupungit Luokka:Turkin piirikunnat Luokka:Bursan maakunta
Berylliumjodidi

Berylliumjodidi (BeI2) on berylliumin ja jodin muodostama epäorgaaninen molekyyliyhdiste. ==Ominaisuudet, valmistus ja käyttö== Huoneenlämpötilassa berylliumjodidi on väritöntä kiteistä ja hygroskooppista ainetta. Yhdiste hydrolysoituu veden vaikutuksesta, mutta liukenee esimerkiksi etanoliin. Berylliumjodidia valmistetaan kuumentamalla berylliumia ja jodia tai vetyjodidin ja berylliumin tai berylliumkarbidin välisellä reaktiolla.Donald J. Kaczynski:Beryllium Compounds, Kirk-Othmer Encyclopedia of Chemical Technology, John Wiley & Sons, New York, 2011. :Be + I2 → BeI2 :Be + 2 HI → BeI2 \+ H2 Berylliumjodidi voidaan pelkistää metalliseksi berylliumiksi. ==Lähteet== Luokka:Berylliumyhdisteet Luokka:Jodidit
StayC

StayC () on eteläkorealainen tyttöyhtye, jonka levy-yhtiönä toimii High Up Entertainment. Yhtyeeseen kuuluvat jäsenet Sumin, Sieun, Isa, Seeun, Yoon ja J. StayC julkaisi ensimmäisen singlealbuminsa Star to a Young Culture marraskuussa 2020. == Jäsenet == * Sumin (수민) * Sieun (시은) * Isa (아이사) * Seeun (세은) * Yoon (윤) * J (재이) == Diskografia == === EP:t === * Stereotype (2021) * Young-Luv.com (2022) === Singlealbumit === * Star to a Young Culture (2020) * Staydom (2021) * We Need Love (2022) === Singlet === * ”So Bad” (2020) * ”Asap” (2021) * ”Stereotype” (2021) * ”Run2U” (2022) * ”Beautiful Monster” (2022) == Lähteet == == Aiheesta muualla == Luokka:Eteläkorealaiset tyttöbändit
Lotte Rysanek

Charlotte "Lotte" Rysanek(-Dörler) (18. maaliskuuta 1924 Wien – 14. joulukuuta 2016 Wien) oli itävaltalainen oopperalaulaja, äänialaltaan sopraano.Rysanek, Schwestern Österreichisches Musiklexikon online Rysanek oli yksi vanhempiensa kuudesta lapsesta; myös hänen siskonsa Leonie Rysanek oli oopperalaulaja. Lotte Rysanek sai 1940-luvun loppupuolella Wienin konservatoriossa opetusta Alfred Jergeriltä ja opiskeli myös oopperakoulussa Erich von Wymetalin johdolla. Innsbruckissa hänelle antoi yksityisopetusta Rudolf Großmann. Rysanek teki debyyttinsä vuonna 1950 Klagenfurtissa. Vuosina 1951–1953 hän lauloi Freiburg im Breisgaussa, ja vuosina 1955–1987 hän kuului Wienin valtionoopperan esiintyjistöön. Vuodesta 1955 Rysanek teki myös vierailevia esiintymisiä monissa eurooppalaisissa oopperataloissa ja festivaaleilla. Hän työskenteli lisäksi operetti- ja konserttilaulajana. Hän oli vuodesta 1959 naimisissa Herbert Dörlerin kanssa. Rysanek sai Kammersängerin-arvon vuonna 1968 ja oli Wienin valtionoopperan kunniajäsen. == Lähteet == Luokka:Itävaltalaiset oopperalaulajat Luokka:Sopraanot Luokka:Vuonna 1924 syntyneet Luokka:Vuonna 2016 kuolleet
Roope Huhtala

Roope Huhtala (s. 21. kesäkuuta 2000) on suomalainen jalkapalloilija, pelipaikaltaan keskuspuolustaja. Huhtala on Pirkkalan Jalkapalloklubin kasvatti. Hän pelasi kaudella 2018 Veikkausliigassa neljä ottelua Ilveksen riveissä. Hänen kaksoisveljensä Jesse on myös jalkapalloilija. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Loud Like Love

Loud Like Love on alternative rock -yhtye Placebon seitsemäs studioalbumi. == Kappaleet == # # # # # # # # # # ==Lähteet== Luokka:Vuoden 2013 albumit Luokka:Placebon albumit
Rysäkirjoahven

Rysäkirjoahven (Acaronia nassa) on kirjoahventen (Cichlidae) heimoon kuuluva makeissa vesissä elävä kalalaji. Lajia kalastetaan ravinnoksi ja pidetään myös akvaariossa. == Koko ja ulkonäkö == Rysäkirjoahven voi kasvaa korkeintaan 15,4 senttimetrin mittaiseksi. Koiraat ovat yleensä naaraita kookkaampia. Lajilla on suuri piikikäs selkäevä sekä peräevään sulautunut pyrstö. == Levinneisyys ja elinympäristö == Rysäkirjoahventa tavataan Bolivian, Brasilian, Kolumbian, Ranskan Guayanan, Guyanan ja Perun sisävesistä. Laji elää pääasiassa sameissa, hitaasti virtaavissa joissa ja puroissa noin metrin syvyydessä. Sopiva lämpötila sille on 25–28 celsiusastetta, pH-arvo 7 ja dH-arvo 12–15. == Ravinto ja elintavat == Rysäkirjoahven elää yksin ja käyttää ravinnokseen katkarapuja, hyönteisiä sekä pikkukaloja. Laji kutee sadekauden aikana. Naaras pitää huolta mätimunista koiraan vartioidessa lähiseutua. == Lähteet == Luokka:Kirjoahvenet Luokka:Akvaariokalat
Turun Science Fiction Seura

Turun Science Fiction Seura (lyh. TSFS) on Suomen vanhin scifin, fantasian ja muun spekulatiivisen fiktion harrastajien yhdistys. Seura on perustettu vuonna 1976. TSFS julkaisee Spin-lehteä, jakaa Atorox-palkintoa, järjestää Nova- ja Noviisi -kirjoituskilpailuja yhteistyössä Suomen tieteis- ja fantasiakirjoittajien ja Turun yliopiston tieteiskulttuurikabinetin kanssa, osallistuu Turun Kirjamessuille ja järjestää tapahtumia jäsenilleen. Seuran jakama Atorox-palkinto on Suomen vanhin tieteiskirjallisuuden palkinto. Seura toimii Terrakoti-nimisellä toimistolla, joka sijaitsee Turun Ylioppilastalo B:ssä. == Lähteet == Luokka:Suomalaiset kirjallisuusseurat Luokka:Suomalainen science fiction -fanikunta Luokka:Turkulaiset järjestöt
Volant

Volant on suomalaisen indie rock -yhtye NEØV:in kolmas studioalbumi, jonka julkaisi Clouds Hill 1. helmikuuta 2019. Albumin kantava teema on lentäminen. == Kappaleet == # # # # # # # # # == Arvostelu == * Satakunnan kansa: * Soundi: Levyarvio: Kauneuden estetiikan äärellä – NEØVin Volant on täydellisen pakoton äänite Viitattu 20.9.2021. == Lähteet == Luokka:NEØV:n albumit Luokka:Vuoden 2019 albumit
Serafiina

Serafiina on Suomessa käytetty naisen etunimi. Sen rinnakkaismuoto on Serafina. Serafiina ja Serafina ovat pidentymiä heprealaisperäisestä nimestä Serafia. Pohjana on luultavasti sana serafim, jonka merkitys on ’liekehtivä’ tai ’tulinen’. Siitä on lähtöisin myös Vanhassa testamentissa esiintyvä taivaallisten henkiolentojen nimitys serafit. Toisaalta Serafia-nimi on yhdistetty myös sanaan ’käärme’ (saraph).Lempiäinen 2004, s. 195–196. Digi- ja väestötietoviraston mukaan Suomessa on joulukuuhun 2024 mennessä tilastoitu noin 1 730–1 740 Serafiina-nimistä ja noin 1 070–1 080 Serafina-nimistä naista. Eniten Serafiinoja ja Serafinoja on syntynyt 2010-luvulla. == Nimipäivä == Serafiina ja Serafina eivät nykyään ole almanakkanimiä, mutta aikaisemmin niillä on ollut kalenterissa nimipäivä 3. syyskuuta. Serafiina- nimi oli mukana Suomen almanakassa vuosina 1890–1892, 1894–1898 ja 1908–1928. Serafina-muotoa käytettiin puolestaan vuosina 1852–1853, 1855–1864, 1866–1875, 1877–1889 ja 1900–1907.Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955. – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 257\. Helsinki: Helsingin yliopisto & Weilin+Göös, 1957. == Tunnettuja Serafiinoja ja Serafinoja == * Serafiina, oik. Senni Selma Serafiina Honkanen (s. 1999), suomalainen laulaja ja lauluntekijä * Serafina Wuolijoki (1851–1939), suomalainen ratsutilan emäntä; Niskavuoren Loviisan esikuva == Kuvitteellisia Serafiinoja ja Serafinoja == * Serafiina, sivuhenkilö näytelmässä Niskavuoren naiset * Serafina Pekkala, noitakuningatar fantasiakirjasarjassa Universumien tomu == Lähteet == == Aiheesta muualla == * Etunimien taivutus: Serafiina ja Serafina (Kotimaisten kielten keskuksen verkkojulkaisu) Luokka:Etunimet
August Troberg

Matthias August Troberg (25. elokuuta 1855 Lemland – 18. tammikuuta 1935 Maarianhamina) oli suomalainen merikapteeni ja laivanvarustaja, joka sai merenkulkuneuvoksen arvonimen. Trobergin vanhemmat olivat laivuri Anders August Troberg ja Maria Elisabet Melander ja puoliso Johanna Margareta Mattsson. Merille Troberg lähti jo kymmenvuotiaana, hän toimi parkki Eugenian kajuuttavahtina. Troberg suoritti merikapteenin tutkinnon Maarianhaminassa 1878 ja höyrylaivan päällikön tutkinnon Turussa 1883 ja purjehti sitten meriä vuoteen 1896 asti. Laivanvarustajaksi ryhtyneenä hänestä tuli Ahvenanmaan huomattavin rauta- ja teräsrunkoisten purjealusten hankkija sekä alusten yhteisvarustaja ja osakas 1896–1912, mukaan lukien Lawhill, aikanaan maailman suurin purjelaiva. Varustamotoiminnastaan Troberg luopui ensimmäisen maailmansodan jälkeen, myymällä aluksensa serkulleen Gustaf Eriksonille. Hänestä tuli vaimonsa kanssa erittäin huomattava lahjoittaja moniin eri kohteisiin. Merenkulkuneuvoksen arvonimen Troberg sai vuonna 1926. Hän menehtyi sydänkohtaukseen Ahvenanmaan vanhimpana merikapteenina vuoden 1935 alussa. Lääninrovasti, valtiopäivämies Karl Troberg oli August Trobergin veli. ==Lähteet== ==Aiheesta muualla== * Luokka:Suomalaiset merikapteenit Luokka:Suomalaiset laivanvarustajat Luokka:Suomalaiset lahjoittajat Luokka:Vuonna 1855 syntyneet Luokka:Vuonna 1935 kuolleet
Picture of a Good Life

Picture of a Good Life on suomalaisen indie rock -yhtye NEØV:in neljäs studioalbumi, jonka julkaisi Clouds Hill 15. tammikuuta 2021. == Kappaleet == # # # # # # # # # == Arvostelut == * Kulttuuritoimitus: Kuopiosta ponnistavan NEØVin neljäs albumi tuo haikeaan indieen tarvittavaa potkua Viitattu 20.9.2021. * Soundi: Levyarvio: Omaehtoinen, moderni, epäsuomalainen – NEØV on säilyttänyt ehdottoman näkemyksellisyyden Viitattu 20.9.2021. == Lähteet == Luokka:NEØV:n albumit Luokka:Vuoden 2021 albumit
Antti Eteläpää

Antti Eteläpää (s. 11. toukokuuta 1967) on suomalainen pesäpalloilija ja uransa jälkeen pelinjohtaja. https://www.pesis.fi/wp- content/uploads/2021/01/Eteläpää-Antti.xlsx == Pelaajaura == Eteläpää edusti pääsarjaurallaan kausina 1985-1993 Imatran Pallo-Veikkoja, Kiteen Urheilijoita ja Kiteen Palloa. Kaudella 1986 Eteläpää voitti Imatran Pallo-Veikoissa SM- kultaa. Eteläpää pelasi urallaan kaksi A-poikien ja kaksi B-poikien Itä-Länsi- ottelua. Hän pelasi ulkokentällä kakkoskopparina. Eteläpää pelasi urallaan Pesäpallon SM-sarjassa ja Superpesiksessä yhteensä 174 runkosarjaottelua. Näissä hän löi kuusi kunnaria ja 81 tavallista juoksua, toi 64 juoksua ja keräsi 605 kärkilyöntiä. Eteläpää pelasi urallaan kymmenen ylemmän loppusarjan ottelua. Näissä hän löi yhden kunnarin ja neljä tavallista juoksua, toi neljä juoksua ja keräsi 27 kärkilyöntiä. Eteläpää pelasi urallaan 14 alemman loppusarjan ottelua. Näissä hän löi kaksi kunnaria ja 12 tavallista juoksua, toi yhdeksän juoksua ja keräsi 62 kärkilyöntiä. == Pelinjohtajaura == Kaudet 1995-1997 Eteläpää toimi naisten Superpesiksessä Viinijärven Urheilijoiden pelinjohtajana. Kaudella 1996 Viinijärven Urheilijat saavutti Eteläpään alaisuudessa SM-pronssin. Kaudet 2012-2013 Eteläpää toimi Miesten Superpesiksessä Joensuun Mailan pelinjohtajana. Kaudella 2013 Joensuun Maila saavutti Eteläpään alaisuudessa SM-pronssin. https://www.pesis.fi/wp- content/uploads/2021/02/Eteläpää-Antti.xlsx Eteläpää on myös toiminut asiantuntijana Ruudun pesäpallolähetyksissä.https://www.pesis.fi/uutiset/2021/05/yli-40-superpesiksen- paalahetysta-ruudussa-ita-lanteen-mennessa-uutuutena-supermaanantai-kentalta- ja-studiosta/ == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1967 syntyneet Luokka:Elävät henkilöt
The Real Adventures of Jonny Quest

The Real Adventures of Jonny Quest (tunnettu myös nimellä Jonny Quest: The Real Adventures) on yhdysvaltalainen Hanna-Barberan tuottama 52-osainen animaatiosarja, joka esitettiin alun perin 26. elokuuta 1996 − 16. huhtikuuta 1997. Sarja on jatkoa televisiosarjoille Jonny Quest (1964) ja The New Adventures of Jonny Quest (1986). Sarjaa on esitetty myös Suomessa 1990-luvulla. Luokka:1990-luvun piirrossarjat Luokka:Yhdysvaltalaiset animaatiosarjat
Jonny Quest (televisiosarja)

Jonny Quest (tunnettu myös nimellä The Adventures of Jonny Quest) on yhdysvaltalainen Hanna-Barberan tuottama animaatiosarja, joka esitettiin alun perin 18. syyskuuta 1964 − 11. maaliskuuta 1965. Luokka:1960-luvun televisiosarjat
The New Adventures of Jonny Quest

The New Adventures of Jonny Quest on yhdysvaltalainen Hanna-Barberan tuottama 13-osainen animaatiosarja, joka esitettiin alun perin 14. syyskuuta 1986 − 1. maaliskuuta 1987. Se on jatkoa vuosina 1964−1965 esitetylle Jonny Quest -sarjalle. Luokka:1980-luvun televisiosarjat
Osbald

Osbald (k. 799) oli Northumbrian kuningas lyhyen aikaa vuonna 796. Osbald oli ealdorman eli kuului ylhäisöön. Kuningas Æthelred I:n murhan jälkeen hänet valittiin Northumbrian kuninkaaksi. Durhamin Simeonin mukaan Osbald kuitenkin karkotettiin jo 27 päivän päästä ensin Lindisfarnen saarelle ja sen jälkeen piktien kuninkaan luo. Osbald kuoli vuonna 799 ja haudattiin Yorkiin. ==Lähteet== Luokka:Englannin anglosaksikuninkaat Luokka:Vuonna 799 kuolleet
Ajakka

Ajakka on paikoin syvä ja rantaviivaltaan varsin mutkainen järvi Kuusamon pohjoisosassa. Sen pinta-ala on 86 hehtaaria. Etäisyys Kuusamon kuntakeskuksesta on 33 kilometriä pohjoiseen.Ajakka. Järviwiki. Viitattu 13.9.2021. == Maantiede == Ajakan pituus lännestä itään on 2,2 kilometriä. Järven länsiosan syvin kohta on 14 metriä. Keskiosasta itään järvi syvenee aina 42 metriin. Siitä koilliseen järvi madaltuu, mutta ei tasaisesti. Järven keskiosan itään työntyvä kapea Ajakanniemi ja sen koillispuolinen Ajakansaari erottavat matalaa Ajakanlahtea pääaltaasta. Ajakan rannoilla on pientaloja metsän siimeksessä, länsirannalla on Säkkilän kylän kulttuurimaisemaa. Ajakan pohjoispuolella sijaitseva Ahvenjärvi, koillispuolella sijaitseva Kuivajärvi ja eteläpuolella sijaitseva Lukkolainen ovat samalla korkeustasolla Ajakan kanssa. Ajakan länsipuolisen Säkkilänjärven korkeustaso on 0,1 metriä alempi. Ajakan ja Säkkilänjärven välinen kannas on kapeimmillaan noin 150 metriä leveä. Ajakan vesitilavuus on 6 745 000 kuutiometriä. Ajakka (73.022.1.024) kuuluu Kitkajoen yläosan alueeseen (73.022), joka on kolmannen jakovaiheen vesistö Koutajoen vesistössä (73). Toinen jakovaihe on Kitkajärven alue (73.02). Ajakka on Kitkajoen yläosan alueen toiseksi laajin järvi. Sitä edeltää Juumajärvi ja seuraa nimetön järvi ja Lukkolainen. Alueeseen kuuluu 39 vähintään hehtaarin laajuista vakavettä.Kitkajoen yläosan alue (73.022). Järviwiki. Viitattu 13.9.2021. == Lähteet == Luokka:Kuusamon järvet Luokka:Koutajoen vesistö
Kivenkänä

Kivenkänä on pitkä ja kapea järvi Ruokolahden koillisosassa Etelä-Karjalassa. Sen pinta-ala on 1,8 neliökilometriä. Etäisyys Imatralta on 31 kilometriä pohjoiskoilliseen.Kivenkänä Järviwikissä. Viitattu 28.8.2021. == Maantiede == Kivenkänä on kaakkois–luoteissuuntainen. Reitti järven kaakkoisosasta luoteisosaan on yli kuusi kilometriä, järven leveys on noin 100–500 metriä. Järvi koostuu pääosin salmista ja lahdista. Altaan keskiosasta työntyy itään vesialue, joka jakautuu kolmeksi lahdeksi. Kivenkänässä on useita vähintään 10 metriä syviä alueita, niiden yhteispinta-ala on noin viidesosa järven pinta- alasta. Syvin kohta, 25 metriä, sijaitsee järven luoteisosassa. Kivenkänässä on kuusi saarta, joista kolme on alle aarin laajuisia luotoja. Varsinaiset saaret ovat järven keskivaiheilla sijaitseva Kalmasaari sekä järven luoteisosassa sijaitsevat Aittasaari ja Kirpsaari. Aittasaaren pinta-ala on yli kaksi hehtaaria. Kivenkänän rannoilla on runsaasti pientaloja. Maantie ylittää järven matalan Vertalansalmen kohdalla. Kivenkänän vesitilavuus 10 644 000 kuutiometriä. Kivenkänä (03.053.1.028) kuuluu Torsanjoen valuma-alueeseen (03.053), joka on kolmannen jakovaiheen vesistö Hiitolanjoen vesistössä (03). Toinen jakovaihe on Torsanjärven valuma-alue (03.05). Kivenkänä on laajin Torsanjoen valuma-alueen 36:sta vähintään hehtaarin laajuisesta vakavedestä. Sitä seuraavat Änikkä, Korpijärvi ja Ruokojärvi.Torsanjoen valuma-alue (03.053) Järviwikissä. Viitattu 13.9.2021. == Lähteet == Luokka:Ruokolahden järvet Luokka:Hiitolanjoen vesistö
Saajuu-Palovesi

Saajuu-Palovesi on melko sokkeloinen järvi Sulkavan eteläosassa Etelä-Savossa. Sen eteläiset lahdet sijaitsevat Puumalan alueella. Saajuu-Paloveden pinta-ala on 4,1 neliökilometriä ja rantaviivan pituus yli 38 kilometriä. Etäisyys Mikkelistä on 54 kilometriä itään ja Savonlinnasta 34 kilometriä lounaaseen.Saajuu-Palovesi Järviwikissä. Viitattu 14.9.2021. == Maantiede == Saajuu-Palovesi muodostuu Saajuu-nimisestä pääaltaasta, jonka eteläpuolella Palosaaren erottamana ja Palosalmen yhdistämänä sijaitsee Palovesi. Saajuun länsipuolella sijaitsee pohjoiseen työntyvä Hakniemi, jonka länsipuolella sijaitsee etelään työntyvä noin 2,5 kilometriä pitkä Pitkälahti. Saajuuta ja Pitkälahtea yhdistää Hakniemen pohjoispuolinen Kukkarolahti. Saajuun pääaltaan pohjoispuolella sijaitsee lahdista ja salmista koostuva vesialue. Etäisyys järven eteläkolkasta pohjoiskolkkaan on noin 6,3 kilometriä. Reitti Paloveden lounaisosan Talvilahdelta Pitkälahden etelärannalle on yli kahdeksan kilometriä. Saajuu-Palovedessä on runsaasti saaria ja luotoja. Suurin on noin kahdeksan hehtaarin laajuinen Ruutsaari pääaltaan itäosassa. Pitkälahdessa sijaitsee noin neljän hehtaarin laajuinen Kurkisaari. Palosaareen on maantieyhteys mantereelta, sitä erottaa mantereesta vain vähäinen oja. Saajuu- Paloveden rannat ovat paikoin jyrkkiä. Paloveden koillisrannan Palovuoren korkeustaso on noin 130 metriä merenpinnan yläpuolella, eli noin 55 metriä järven pintaa korkeammalla. Puikkovuoren laki Saajuun koillisrannalla on noin 140 metriä mpy. Ruutsaaren korkein kohta on noin 90 metriä mpy. Järven rannoilla on jonkin verran peltomaata ja runsaasti pientaloja. Pääosin rannat ovat metsämaata. Saajuu-Paloveteen virtaa laskuojia ympäröiviltä järviltä (Soojärvi, Kukkarolampi, Vuorilampi, Valkjärvi). Järven luusua sijaitsee Talvilahden itärannalla, josta lähtee noin kilometrin mittainen vesireitti Suuri-Laamioon, joka on osa Pihlajavettä. Saajuu-Paloveden kaakkoispuolella sijaitsee Kulkemus (78,4 metriä mpy). Saajuu-Palovesi (04.121.1.129) kuuluu Pihlajaveden alueeseen (04.121), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur-Saimaan alue (04.1). Pihlajaveden alue on järvien ja saarten mosaiikki, joka kattaa suuren osan Etelä-Savoa. Saajuu-Palovesi on alueen kolmanneksi laajin järvi. Pihlajavesi on selkästi laajin, yli 700 neliökilometriä. Toiseksi laajin on Kulkemus.Lohijärven valuma-alue (04.126) Järviwikissä. Viitattu 14.9.2021. == Lähteet == Luokka:Puumalan järvet Luokka:Sulkavan järvet Luokka:Pihlajaveden–Kokonselän alue
Suurjärvi (Ruokolahti)

Suurjärvi on melko kirkas ja valtaosin syvä järvi Etelä-Karjalan ja Etelä- Savon maakuntarajalla. Se sijaitsee suurimmalta osin Ruokolahdessa, luoteinen osa sijaitsee Puumalassa. Suurjärven pinta-ala on 94 hehtaaria, josta noin 20 hehtaaria on Puumalan alueella. Vesitilavuus on 9,7 kuutiohehtometriä. Etäisyys Imatralta on 37 kilometriä pohjoisluoteeseen.Suurjärvi Järviwikissä. Viitattu 15.9.2021. == Maantiede == Suurjärven pituus kaakosta luoteeseen on 2,5 kilometriä. Järven kaakkoinen osa on keskistä ja luoteista osaa kapeampi. Järven itäiset lahdet ovat melko laajoja järven pinta-alaan nähden. Vähintään 10 metriä syvä vyöhyke ulottuu katkeamattomana altaan kaakkoisosasta luoteisosaan ja työntyy myös itäisen Hepolahden alueelle. Vähintään 20 syvä vyöhyke kattaa noin kuudesosan järven pinta-alasta. Syvimmät kohdat, noin 30 metriä, sijaitsevat järven keskiosassa. Länsirannalla 10 metrin syvyyskäyrä kulkee noin 15–30 metrin etäisyydellä rantaviivasta. Suurjärven luoteisosassa sijaitsee kolme pientä saarta, joilla ei ole karttanimiä. Länsirannalla, jossa järvi syvenee melko jyrkästi, myös maasto kohoaa melko jyrkästi. Suurjärven rannoilla on harvakseltaan pientaloja. Suurjärveen virtaa yhdeksän laskuojaa, jotka kuljettavat kiintoainesta järveen. Lisäksi järven pohjasta virtaa lähdevettä. Suurjärven ekologinen tila on hyvä (vuonna 2020), mutta järvi on metsätaloustoimille herkkä, joten sen kunnossa pitämiseksi on tehty toimenpiteitä. Suurjärven vesitilavuus on 9 725 000 kuutiometriä. Suurjärvi (04.121.1.017) kuuluu Pihlajaveden alueeseen (04.121), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur-Saimaan alue (04.1). Pihlajaveden alue on järvien ja saarten mosaiikki, joka kattaa suuren osan Etelä-Savoa. Siihen kuuluu yli 400 järveksi luokiteltua vakavettä, joista yhdeksän on yli neliökilometrin laajuisia. Suurjärvi on alueen kymmenenneksi laajin järvi. Pihlajavesi on selkästi laajin, yli 700 neliökilometriä.Pihlajaveden alue (04.121) Järviwikissä. Viitattu 15.9.2021. == Lähteet == Luokka:Puumalan järvet Luokka:Ruokolahden järvet Luokka:Pihlajaveden–Kokonselän alue
Thomas Raggi

Thomas Raggi (s. 18. tammikuuta 2001 Rooma, Italia) on italialainen muusikko ja säveltäjä. Raggi on tunnettu muun muassa Måneskin-yhtyeen kitaristina. Vuonna 2017 yhtye sijoittui Italian X Factor -ohjelmassa toiseksi, ja nousi kansainväliseen suosioon voitettuaan vuoden 2021 Euroviisut. == Yksityiselämä == Thomas Raggi syntyi Roomassa kristilliseen perheeseen. Raggin isä toimii yrittäjänä ja hänen äitinsä kotiäitinä. Raggi aloitti kitaran soittamisen nuoressa iässä. Hän suoritti Liceo Scientifico J.F Kennedyn koulun, jonka jälkeen hän pääsi lukioon Scuola Media Gianicoloon. Tällöin Raggi aloitti kitaran soittamisen klubeilla sekä musiikkitapahtumissa. Vuonna 2016 hän oli mukana perustamassa rockyhtyettä Måneskin yhdessä lukiokavereidensa kanssa. == Lähteet == Luokka:Italialaiset kitaristit Luokka:Måneskin Luokka:Vuonna 2001 syntyneet Luokka:Elävät henkilöt
Pusonjärvi

Pusonjärvi on järvi Kolin kansallispuiston eteläpuolella Kontiolahden pohjoisosassa Pohjois-Karjalassa. Suurjärvi Pielinen sijaitsee noin viisi kilometriä Pusonjärveltä itään. Pielisen ja Pusonjärven välissä sijaitsee Herajärvi. Pusonjärven pinta-ala on 1,6 neliökilometriä. Etäisyys Joensuusta on 43 kilometriä pohjoiseen.Pusonjärvi. Järviwiki. Viitattu 16.9.2021. == Maantiede == Pusonjärven pituus kaakosta luoteeseen on 3,4 kilometriä, järvi on verraten tasaleveä, noin 500–600 metriä länsirannalta itärannalle. Järven pohjoisosassa sijaitsee noin hehtaarin laajuinen Upsalonsaari. Pusonjärven eteläpuoliskolla on muodoltaan epäsäännöllinen vähintään 10 metriä syvä vyöhyke, jonka kaakkoisosassa sijaitsee järven syvin kohta, 21 metriä. Pusonjärven keskiosa on matalaa. Järven pohjoispuoliskolla on toinen vähintään 10 metriä syvä vyöhyke, sen syvin kohta on 16 metriä. Pusonjärven luusua sijaitsee koillisessa Jokilahden pohjukassa, josta lähtee Pusonjoki Herajärveen. Pusonjärven ja Herajärven välinen kannas on noin kaksi kilometriä leveä. Herajärven korkeustaso on 52 metriä Pusonjärveä alempi. Kannaksella sijaitsee vaaroja (Kolinvaara, Heraniemenkoli) ja vähäisiä suolampia (Iso Torvilampi, Hamelampi). Pusonjärven länsipuolinen maasto on alavampaa suomaata. Pusonjärven eteläpuolella sijaitsee Puson kylä ja Ripulinjärvi (150,7 metriä mpy). Pusonjärven vesitilavuus on 11 970 000 kuutiometriä. 63\. pohjoinen leveyspiiri kulkee Pusonjärven halki. Pusonjärvi (04.412.1.014) kuuluu Herajoen valuma-alueeseen (04.412), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe Pielisen reitin valuma-alue (04.4). Herajoen valuma- alueella on 33 vähintään hehtaarin laajuista vakavettä, joista Herajärvi, Pusonjärvi ja Jero ovat laajimmat. Niitä seuraavat Alaselkä, Ala-Kalmo ja Ylä- Kalmo.Herajoen valuma-alue (04.412). Järviwiki. Viitattu 16.9.2021. == Lähteet == Luokka:Kontiolahden järvet Luokka:Pielisen reitin valuma-alue
Kukasjärvi (Sodankylä)

Kukasjärvi on pitkänomainen ja matala järvi Sodankylän lounaisosassa Lapin maakunnassa. Sen pinta-ala on 3,4 neliökilometriä. Etäisyys Rovaniemeltä on 72 kilometriä pohjoiseen.Kukasjärvi. Järviwiki. Viitattu 17.9.2021. == Maantiede == Etäisyys Kukasjärven kaakkoisrannalta luoteisrannalle on 11,9 kilometriä. Järven pohjoisosassa sijaitsee runsaan hehtaarin laajuinen Salmensaari. Sen eteläpuolisen Salmenhaudan syvyys on noin 15 metriä. Kukasjärven pohjoisosassa on 20 metrin syvänne. Järven eteläosassa sijaitsee Hallelujanhauta, jonka syvyys on 6,1 metriä. Kaikkiaan Kukasjärvestä vain noin neljä prosenttia on vähintään 6 metriä syvä. Kukasjärven luusua sijaitsee kaakossa, josta lähtee Kukaskoski Moulusjokeen, joka laskee Unariin (179,8 metriä mpy). Kukasjärven rannoilla on jonkin verran kulttuurimaisemaa. Kukasvaara (noin 330 metriä mpy) sijaitsee kolmisen kilometriä Kukasjärveltä länteen. Kukasjärven vesitilavuus on 6 799 000 kuutiometriä. Kukasjärvi (65.593.1.003) kuuluu Moulusjoen alueeseen (65.593), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe Ala-Ounasjoen alue (65.5). Kukasjärvi on laajin Moulusjoen alueen 20:stä vähintään hehtaarin laajuisesta vakavedestä. Toiseksi laajin on Soasjärvi.Moulusjoen alue (65.593). Järviwiki. Viitattu 17.9.2021. == Lähteet == Luokka:Sodankylän järvet Luokka:Ala-Ounasjoen alue
Konttijärvi

Konttijärvi on valtaosin metsämaan reunustama järvi Tervolan itäosassa Lapin maakunnassa. Sen pinta-ala on 85 hehtaaria. Etäisyys Rovaniemeltä on 41 kilometriä eteläkaakkoon.Konttijärvi. Järviwiki. Viitattu 17.9.2021. == Maantiede == Konttijärven pituus lännestä itään on 1,7 kilometriä. Saaria on kaksi, joista toisella on karttanimi, Raatosaari. Sen pinta-ala on noin 40 aaria. Lammasniemi erottaa järven länsiosan Vanhantalonlahden pääaltaasta. Pohjoisrannan Konttikivalo kohoaa noin 90 metriä järven pintaa korkeammalle. Konttikivalon koillispuolella sijaitsee Pitkälampi (179,5 metriä mpy). Vanhantalonlahden pohjoisrannalta lähtee laskuoja Piilolampeen (139,6 metriä mpy), joka sijaitsee Konttijärven luoteispuolella. Konttijärvi (65.179.1.005) kuuluu Ali Konttijoen valuma-alueeseen (65.179), joka on kolmannen jakovaiheen vesistö Kemijoen vesistössä (65). Toinen jakovaihe on Vähäjoen valuma-alue (65.17) ja ensimmäinen jakovaihe Ala-Kemijoen alue (65.1). Konttijärvi on laajin Ali Konttijoen alueen yhdeksästä vähintään hehtaarin laajuisesta vakavedestä. Toiseksi laajin on Takalampi ja kolmanneksi laajin Joutsenlampi.Ali Konttijoen valuma-alue (65.179). Järviwiki. Viitattu 17.9.2021. Konttijärvi on Ossauskosken voimalaitoksen yläallasta lukuun ottamatta Tervolan laajin vakavesi. Sitä seuraa osin soistunut Haapajärvi kunnan länsiosassa ja Akkunusjärvi kunnan eteläosassa.Tervola. Järviwiki. Viitattu 17.9.2021. Tervolan Konttijärvi on laajin Suomen viidestä Konttijärvestä. Konttijärvet sijaitsevat Itä- ja Pohjois-Suomessa.Konttijärvi. Järviwiki. Viitattu 20.9.2021. == Lähteet == Luokka:Tervolan järvet Luokka:Ala-Kemijoen alue
Akkunusjärvi

Akkunusjärvi on suojärvi Tervolan ja Keminmaan rajalla Lapin maakunnan lounaisosassa. Sen pinta-ala on 38,3 hehtaaria. Etäisyys Rovaniemeltä on 69 kilometriä lounaaseen ja Kemistä 30 kilometriä pohjoiskoilliseen.Akkunusjärvi. Järviwiki. Viitattu 17.9.2021. == Maantiede == Akkunusjärven pituus etelästä pohjoiseen on yksi kilometri. Järvi on varsin tasaleveä ja rantaviiva on epämääräinen. Saaria ei ole. Järven eteläosa on Tervolan alueella ja pohjoisosa Keminmaassa. Akkunusjärven koillisrannalla levittäytyy luonnonsuojelualue. Akkunusjärven länsirannalta lähtee laskuoja etelään. Akkunusjärven kaakkoispuolella sijaitsee Jänkäjärvi (48,2 metriä mpy) ja eteläpuolella Kuralammit-niminen vesialue (48,0 metriä mpy). Akkunusjärven ympäristössä on suuria rimpi- ja allikkoalueita. Alueen suolinnusto on monipuolinen. Akkunusjärvi (65.196.1.001) kuuluu Saaranjoen valuma-alueeseen (65.196), joka on kolmannen jakovaiheen vesistö Kemijoen vesistössä (65). Toinen jakovaihe on Akkunusjoen valuma-alue (65.19) ja ensimmäinen jakovaihe Ala-Kemijoen alue (65.1). Akkunusjärvi on laajin Saaranjoen alueen kahdestatoista vähintään hehtaarin laajuisesta vakavedestä. Toiseksi laajin on Jänkäjärvi ja kolmanneksi laajin nimetön järvi 65.196.1.005.Saaranjoen valuma- alue (65.196). Järviwiki. Viitattu 17.9.2021. == Lähteet == Luokka:Keminmaan järvet Luokka:Tervolan järvet Luokka:Ala-Kemijoen alue
Chesterfield FC

Chesterfield Football Club on vuonna 1866 perustettu englantilainen jalkapalloseura. Chesterfield pelaa Englannin viidenneksi korkeimmalla sarjatasolla Kansallisliigassa. Joukkue on parhaimmillaan pelannut Englannin kolmanneksi korkeimmalla sarjatasolla Ykkösliigassa. Joukkueen arvo on noin 2 miljoonaa euroa. Chesterfieldin vastustajiin kuuluu muita Etelä-Yorkshiren seuroja, kuten Rotherham United, Sheffield United sekä Sheffield Wednesday. Seuran päävastustaja on nottinghamshireläinen Mansfield Town FC. ==Lähteet== ==Aiheesta muualla== *Seuran kotisivut Luokka:Englantilaiset jalkapalloseurat
Aisha (nimi)

Aisha (myös: ’A’isha) on arabiankielinen naisen etunimi, joka merkitsee ’elävää’. Se on leimallisesti islamilainen nimi, sillä profeetta Muhammadilla oli tämänniminen lempivaimo.Akar, Sylvia: Arabiankieliset nimet. – Pirjo Mikkonen (toim.) Sukunimi? Etunimi? Maahanmuuttajien nimijärjestelmistä, s. 14, 16, 23. PDF Helsinki: Kotimaisten kielten tutkimuskeskus, 2002. ISBN 951-9475-96-6 .Baker, Mona: Supplement 1. Common names in the Arab world. – Aishaa käytetään musliminimenä myös Suomessa. Digi- ja väestötietoviraston etunimitilastoon on joulukuun 2024 loppuun mennessä kirjattu noin 700–720 Aisha-nimistä naista. Eniten Aishoja on syntynyt 2010-luvulla. == Nimipäivä == Norjassa Aishalla on nimipäivä 6. tammikuuta. == Tunnettuja Aishoja == * Aisha (614–678), profeetta Muhammadin kolmas vaimo * Aisha Abd al-Rahman (1913–1998), egyptiläinen kirjailija ja professori * Aisha Rateb (s. 1928), egyptiläinen juristi, diplomaatti ja professori * Aisha Tyler (s. 1970), yhdysvaltalainen näyttelijä == Kuvitteellisia Aishoja == * Aisha, hahmo nuortenromaaneissa Alex, Aisha ja Sam ja Alex, Aisha ja toivon aika *Aisha Campbell, hahmo Power Rangers -universumissa == Lähteet == == Aiheesta muualla == * Etunimien taivutus: Aisha (Kotimaisten kielten keskuksen verkkojulkaisu) Luokka:Etunimet
Technique Stadium

Technique Stadium, entisiltä nimiltään B2net Stadium sekä Proact Stadium on jalkapallostadion Chesterfieldissä Englannissa. Stadion toimii Chesterfield FC:n kotikenttänä. Stadionin rakennustyöt maksoivat 13 miljoonaa Englannin puntaa ja stadion avattiin vuonna 2010. Stadionin kapasiteetti on 10 504 katsojaa. Vuodesta 2019 se on toiminut myös Sheffield Unitedin alle 23-vuotiaiden kotikenttänä sekä Sheffield Unitedin naisten joukkueen kotikenttänä. ==Lähteet== ==Aiheesta muualla== Luokka:Englannin jalkapallostadionit
Sam Darnold

Samuel Richard Darnold (5. kesäkuuta 1997, Dana Point, Kalifornia) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Darnold edustaa Minnesota Vikingsia. ==Pelaajaura== Darnold pelasi yliopistourallaan Etelä-Kalifornian yliopistossa vuodet 2015–2017. Hän ei kuitenkaan pelannut peliäkään vuonna 2015. Hän pelasi UCS:ssä yhteensä 27 ottelua, joissa heitti 7229 jaardia ja 57 touchdownia. New York Jets varasi Darnoldin NFL:n vuoden 2018 varaustilaisuuden ensimmäisellä kierroksella kolmantena pelaajana. Jets ja Darnold solmivat heinäkuussa 2018 nelivuotisen tulokassopimuksen, jonka kokonaisarvo oli 30,2 miljoonaa dollaria. Darnold kaupattiin kuitenkin huhtikuussa 2021 Carolina Panthersiin varausvuoroja vastaan. Maaliskuussa 2023 Darnold teki San Francisco 49ersin kanssa yksivuotisen sopimuksen. https://www.49ers.com/news/49ers-sign-quarterback- sam-darnold-one-year-deal-nfl-free-agency Maaliskuussa 2024 Darnold teki Minnesota Vikingsin kanssa yksivuotisen ja kymmenen miljoonan dollarin arvoisen sopimuksen. https://www.si.com/nfl/2024/03/12/vikings-qb-sam-darnold- agree-contract Darnold on pelannut Jetsissä ja Panthersissa yhteensä 56 runkosarja ottelua. Näissä hän on heittänyt 11 767 syöttöjaardia ja 61 touchdownia. Lisäksi hän on heittänyt 55 syötönkatkoa. Tilastot päivitetty kauden 2022 jälkeen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1997 syntyneet Luokka:Elävät henkilöt
Wenzel Müller

Wenzel Müller (26. syyskuuta 1767 Trnava – 3. elokuuta 1835 Baden bei Wien) oli itävaltalainen säveltäjä ja kapellimestari.Müller, Wenzel Deutsche Biographie Müller sai merkittävää tukea musiikkiopinnoissaan Raigern- benediktiiniluostarista Brnon lähellä. Vuonna 1782 hän pääsi kolmanneksi viulistiksi teatteriin Brnoon. Samoihin aikoihin hän aloitti näyttämöteosten säveltämisen. Brnon teatteri ei ollut käytettävissä kahden tulipalon (1785–1786) jälkeen, mutta Müller sai vuonna 1786 kiinnityksen wieniläisen Leopoldstädter Theaterin kapellimestariksi. Hän sävelsi sille runsaasti oopperoita sekä muita näyttämöteoksia ja eteni keskeiseksi Wienin Singspiel- säveltäjäksi. Vuosina 1807–1813 Müller työskenteli kapellimestarina Prahan Kartanoteatterissa. Hänen seuraajansa tehtävässä oli Carl Maria von Weber. Vuodesta 1813 kuolemaansa hän oli jälleen Leopoldstädter Theaterin kapellimestari, joka samalla jatkoi sille näyttämömusiikin säveltämistä. Müllerin Singspieleihin kuuluvat Kaspar der Fagottist (1791) ja Die Schwestern von Prag (1794). Osa näyttämöteoksista pohjautui Ferdinand Raimundin tuotantoon. Myös Müllerin yksittäiset laulut saavuttivat suosiota. Ludwig van Beethovenin teos Kakadu-muunnelmat (op. 121a) pohjautuu Müllerin melodiaan "Ich bin der Schneider Kakadu". == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Itävaltalaiset kapellimestarit Luokka:Klassismin ajan säveltäjät Luokka:Oopperasäveltäjät Luokka:Vuonna 1767 syntyneet Luokka:Vuonna 1835 kuolleet
Menandros (Intia)

Menandros I Soter (, ) oli kreikkalais-baktrialaisen kuningaskunnan hallitsija vuosina 150/155–130 eaa. == Elämä == === Tausta ja nousu kuninkaaksi === Menandroksen syntymäpaikaksi mainitaan usein Kalisin kylä nykyisen Afganistanin alueella. Historijoitsija Strabonin mukaan Menandros valloitti ”enemmän heimoja kuin Aleksanteri Suuri”, mikä todennäköisesti on väritetty väite. Varmaa on kuitenkin se, että hän laajensi perimäänsä valtakuntaa. Menandrosta on pidetty suopeana hallitsijana, joka oli suosittu alamaistensa keskuudessa. Hänen tarkkaa valtakauttaan ei kuitenkaan tiedetä. === Milinda Panha ja viimeiset vuodet === Menandros sai sekä kreikkalaisen että intialaisen hallitsijan koulutuksen, minkä johdosta hän kiinnostui mm. buddhalaisuudesta, johon Baktriaan saapuneet kreikkalaiset olivat alkaneet kääntyä. Halu oppia lisää buddhalaisuudesta johti siihen, että Menandros päätyi keskustelemaan munkki Nagasenan kanssa buddhalaisuuden vastauksista elämän suuriin kysymyksiin. Menandros oli tyytyväinen saamiinsa vastauksiin ja kääntyi buddhalaisuuteen. Tämä väittely on dokumentoitu ja julkaistu kirjana nimeltä Milinda Panha (”Menandroksen kysymykset”). Kääntymyksensä jälkeen hänen kerrotaan luopuneen kruunusta ja ryhtyneen munkiksi, joka myöhemmin saavutti arhatin. Todennäköisempää on kuitenkin se, että Menandros vietti viimeiset vuotensa taistelukentällä kukistaen kapinoita ja kuoli sairauteen. Menandros uskotaan kuolleen 130-luvulla eaa. ja hänen seuraajakseen nimettiin Straton. Menandroksen vaimo, Agathokleia, kuitenkin toimi pojan sijaishallitsijana jonkin aikaan. On mahdollista, että myös Agathokleia kääntyi buddhalaisuuteen, sillä hänen lyömissään kolikoissa on kirjoitettu teksti ”Suuri kuningatar, pelastaja ja dharman seuraaja, Agathokleia”. Plutarkhoksen mukaan Menandroksen tuhkat jaettiin yhtä suuriin osiin ja lähetettiin eri puolille valtakuntaa, jonne rakennettiin suuria monumentteja. Monumenteilla on mahdollisesti tarkoitettu stupia ja Menandroksen hautajaiset ovat muistuttaneet Siddhartha Gautaman hautajaisia. == Lähteet == Luokka:100-luvulla eaa. syntyneet Luokka:100-luvulla eaa. kuolleet Luokka:Buddhalaiset munkit Luokka:Hallitsijat Luokka:Kreikkalais-baktrialainen kuningaskunta
Jens Smærup Sørensen

Jens Smærup Sørensen (s. 1946 Staun, Tanska) on tanskalainen kirjailija. Hän käsittelee teoksissaan teknikraattisen maailman, ihmisen ja kielen välisiä suhteita. Teoksessa En musikers bestemmelse (1982) hän pohtii taiteilijan roolia. ==Palkinnot ja tunnustukset== * Kultaiset laakerit -kirjallisuuspalkinto 2007 teoksesta MærkedageDe Gyldne Laurbær til Jens Smærup Sørensen, Kristeligt Dagblad 23.1.2008, viitattu 21.9.2021 ==Lähteet== ==Aiheesta muualla== Luokka:Tanskalaiset kirjailijat Luokka:Vuonna 1946 syntyneet Luokka:Elävät henkilöt
Serafia

Serafia on heprealaisperäinen naisen etunimi. Sen katsotaan yleensä pohjautuvan sanaan serafim, joka merkitsee ’liekehtivää’ ja ’tulista’. Nimen lähtömuotona voi kuitenkin pitää myös ’käärmettä’ tarkoittavaa sanaa saraph. Serafia-nimi liittyy kristilliseen pyhimyshistoriaan, sillä keisari Hadrianuksen aikaan Roomassa surmattiin tämänniminen neitsytmarttyyri. Mikael Agricola mainitsee hänet (”Serapia Neitzyt”) vuoden 1544 rukouskirjassaan. Digi- ja väestötietoviraston mukaan Suomessa on syyskuuhun 2021 mennessä tilastoitu noin 2 420 Serafia-nimistä henkilöä. ==Nimipäivä== Serafia-nimi oli mukana Suomen almanakassa vuonna 1850. Nimipäivä oli 3. syyskuuta. ==Tunnettuja Serafioita== * Serafia Wilhelmiina Lönnrot (1827–1915), Elias Lönnrotin veljentytär ja taloudenhoitaja * Serafia Fredrika Schaeffer (1800–1887), suomalainen kansanparantaja ==Lähteet== ==Aiheesta muualla== * Etunimien taivutus: Serafia (Kotimaisten kielten keskuksen verkkojulkaisu) Luokka:Etunimet
Jänkäjärvi (Keminmaa)

Jänkäjärvi on suojärvi Keminmaan ja Tervolan rajalla Lapin maakunnan lounaisosassa. Sen pinta-ala on 26,4 hehtaaria. Etäisyys Rovaniemeltä on 69 kilometriä lounaaseen ja Kemistä 30 kilometriä pohjoiskoilliseen.Jänkäjärvi. Järviwiki. Viitattu 17.9.2021. == Maantiede == Jänkäjärven pituus etelästä pohjoiseen on yksi kilometri. Suurin leveys on noin 400 metriä. Saaria ei ole. Järven pohjoisosa on Tervolan alueella. Jänkäjärven koillisrannalla levittäytyy pieni luonnonsuojelualue. Jänkäjärven luoteispuolella sijaitsee Akkunusjärvi (47,0 metriä mpy) ja länsipuolella Kuralammit-niminen vesialue (48,0 metriä mpy). Jänkäjärven ja Akkunusjärven välissä on laskuoja. Jänkäjärven ympäristössä on suuria rimpi- ja allikkoalueita. Alueen suolinnusto on monipuolinen. Jänkäjärvi (65.196.1.002) kuuluu Saaranjoen valuma-alueeseen (65.196), joka on kolmannen jakovaiheen vesistö Kemijoen vesistössä (65). Toinen jakovaihe on Akkunusjoen valuma-alue (65.19) ja ensimmäinen jakovaihe Ala-Kemijoen alue (65.1). Jänkäjärvi on toiseksi laajin Saaranjoen alueen kahdestatoista vähintään hehtaarin laajuisesta vakavedestä. Laajin on Akkunusjärvi ja kolmanneksi laajin nimetön järvi 65.196.1.005.Saaranjoen valuma-alue (65.196). Järviwiki. Viitattu 17.9.2021. Suomessa on useita Jänkäjärviä. Laajimmat ovat Inarin kaksi Jänkäjärveä, joiden ohella Inarissa sijaitsee kolme pienempää Jänkäjärveä.Jänkäjärvi. Järviwiki. Viitattu 17.9.2021. == Lähteet == Luokka:Keminmaan järvet Luokka:Tervolan järvet Luokka:Ala-Kemijoen alue
Betty Smith

Betty Smith, myös Elisabeth Wehner, oikea nimi Elizabeth Lillian Wehner (16. helmikuuta 1896 Williamsburg, Brooklyn, YhdysvallatCarol Siri Johnson, A Tree Grows in Brooklyn 1, njit.edu 2003, viitattu 21.9.2021 – 17. tammikuuta 1972 Shelton, Connecticut, YhdysvallatCarol Siri Johnson, A Tree Grows in Brooklyn 2, njit.edu 2003, viitattu 21.9.2021 ) oli yhdysvaltalainen kirjailija, näyttelijä ja opettaja yliopistossa. Hänen esikoisromaaninsa, omaelämäkerrallinen Puu kasvaa Brooklynissa (A Tree Grows in Brooklyn) ilmestyi 1943. Hän kirjoitti sille jatkoa romaanin Maggie (Maggie – Now, 1958). ==Suomennetut teokset== * Puu kasvaa Brooklynissa (A tree grows in Brooklyn), suom. Liisa Vesikansa-Saarinen; runosuom. V. Arti, Helsinki: WSOY 1948 * Uusi päivä koittaa (Tomorrow will be better), suom.. Liisa Vesikansa- Saarinen, Helsinki: WSOY 1949 * Maggie (Maggie – Now), suom. Kai Kaila, Helsinki: WSOY 1958 * Ilo alkaa aamulla (Joy in the morning), suom. Kaija Kauppi, Helsinki: WSOY 1965 ==Lähteet== ==Aiheesta muualla== * Luokka:Yhdysvaltalaiset kirjailijat Luokka:Vuonna 1896 syntyneet Luokka:Vuonna 1972 kuolleet